CELEX: 32010R0335
Language: hr
Date: 2010-04-22 00:00:00
Title: Uredba Komisije (EU) br. 335/2010 od 22. travnja 2010. o odobrenju cinkovog kelata hidroksi analoga metionina kao dodatka hrani za životinje za sve vrste životinja  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               264
            
         32010R0335
   
               L 102/22
            
            
               SLUŽBENI LIST EUROPSKE UNIJE
            
            
               22.04.2010.
            
         
      UREDBA KOMISIJE (EU) br. 335/2010
   od 22. travnja 2010.
   o odobrenju cinkovog kelata hidroksi analoga metionina kao dodatka hrani za životinje za sve vrste životinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1) za korištenje u hranidbi životinja, a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Navedenom zahtjevu priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje pripravka cinkov kelat hidroksi analoga metionina kao dodatka hrani za životinje za sve vrste životinja, i njegovo svrstavanje u kategoriju dodataka hrani za životinje „Nutritivni dodaci”.
            
         
               (4)
            
            
               Iz mišljenja Europske agencije za sigurnost hrane (dalje u tekstu „Agencija”) donesenog 11. studenoga 2009. (2), pročitanog u kombinaciji s onima od 16. travnja 2008. (3) i 2. travnja 2009. (4), proizlazi da cinkov kelat hidroksi analoga metionina nema štetan učinak na zdravlje životinja, zdravlje ljudi ili okoliš. U skladu s mišljenjem od 16. travnja 2008., korištenje navedenog pripravka može se smatrati izvorom raspoloživog cinka i ispunjava kriterije nutritivnog dodatka hrani za životinje za sve vrste životinja. Agencija preporuča odgovarajuće mjere za sigurnost korisnika. Ona ne smatra da postoji potreba za posebnim zahtjevima za monitoring nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena tog pripravka pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim, trebalo bi odobriti korištenje tog pripravka, kako je definirano u Prilogu ovoj Uredbi.
            
         
               (6)
            
            
               Uredbom Komisije (EZ) br. 888/2009 od 25. rujna 2009. o odobrenju cinkovog kelata hidroksi analoga metionina kao dodatka hrani za životinje za tovne piliće (5) taj je pripravak već odobren kao dodatak hrani za životinje za tovne piliće. Navedenu Uredbu trebalo bi staviti izvan snage.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodatka hrani za životinje „Nutritivni dodaci” i funkcionalnoj skupini „Mješavine elemenata u tragovima” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Uredba (EZ) br. 888/2009 stavlja se izvan snage.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  The EFSA Journal (2009.) 7(11): 1381.
   
      (3)  The EFSA Journal (2008.) 694, 1.
   
      (4)  The EFSA Journal (2009.) 1042:1.
   
      (5)  SL L 254, 26.9.2009., str. 71.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Sadržaj elementa (Zn) u mg/kg potpune krmne smjese sa sadržajem vlage od 12 %
            
         
               
                  Kategorija nutritivni dodaci. Funkcionalna skupina: Mješavine elemenata u tragovima
               
            
         
               3b6.10
            
            
               —
            
            
               Cinkov kelat hidroksi analoga metionina
            
            
               
                            
                        
                        
                           Značajke dodatka hrani za životinje:
                           
                                        
                                    
                                    
                                       Cinkov kelat hidroksi analoga metionina sadrži 17,5 %–18 % cinka i 81 % (2-hidroksi-4-metiltio) butanske kiseline
                                    
                                 
                                        
                                    
                                    
                                       Mineralno ulje: ≤ 1 %
                                    
                                 
                     
                            
                        
                        
                           Analitička metoda (1):
                           Atomska emisijska spektrometrija s induktivno sklopljenom plazmom (ICP-AES) u skladu s EN 15510:2007
                        
                     
            
               Sve vrste
            
            
               —
            
            
                
            
            
               Kućni ljubimci: 250 (ukupno)
               Riba: 200 (ukupno)
               Ostale vrste: 150 (ukupno)
               Potpune i dopunske mliječne zamjenice: 200 (ukupno)
            
            
               
                           1.
                        
                        
                           Dodatak hrani za životinje ugrađuje se u hranu za životinje u obliku premiksa.
                        
                     
                           2.
                        
                        
                           Za sigurnost korisnika: prilikom rukovanja nose se zaštita za disanje, zaštitne naočale i rukavice.
                        
                     
            
               13. svibnja 2020.
            
         
      (1)  Pojedinosti o analitičkim metodama dostupne su na sljedećoj adresi Referentnog laboratorija Zajednice: http://irmm.jrc.ec.europa.eu/crl-feed-additives.